1. **როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს თუ არა ის სწავლა-სწავლების პროცესისათვის აუცილებელ მოთხოვნებს?**

სკოლის ბიბლიოთეკის ინფრასტრუქტურა და მატერიალურ-ტექნიკური ბაზა ნაწილობრივ აკმაყოფილებს სწავლა-სწავლების პროცესისთვის აუცილებელ მოთხოვნებს.

1. **როგორია წიგნადი ფონდი, რამდენად პასუხობს თანამედროვე მოთხოვნებს?**

სკოლის წიგნადი ფონდი მოიცავს 7000-მდე მხატვრულსა თუ სამეცნიერო ეგზემპლარს, რომლებიც ნაწილობრივ პასუხობს თანამედროვე მოთხოვნებს.

1. **რამდენად არის ელექტრონულ წიგნებთან წვდომის შესაძლებლობა?**

სკოლას არ აქვს ელექტრონულ წიგნებთან წვდომის საშუალება.

1. **გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;**

ამჟამად სკოლაში დასაქმებულია ერთი ბიბლიოთეკარი, რომელსაც არ გააჩნია სპეციალური კვალიფიკაცია, თუმცა გავლილი აქვს შესაბამისი ტრენინგი ამ მიმართულებით.

1. **გთხოვთ დაურთოთ ბოლო 3 წლის სტატისტიკა:**

**ა) ამჯამად სასკოლო ბიბლიოთეკით მოსწავლეთა სარგებლობის              თაობაზე;**

სკოლის ბიბლიოთეკით სარგებლობს მოსწავლეთა 60% .

**ბ) რომელი კლასების მოსწავლეები სარგებლობენ ძირითადად ბიბლიოთეკით;**

ბიბლიოთეკით სარგებლობენ აქტიური მკითხველები სხვადასხვა კლასიდან.

**გ) მოთხოვნადია           მხატვრული თუ თემატური ლიტერატურა?**

შედარებით მოთხოვნადია მხატვრული ლიტერატურა.

**დ)ინფორმაცია წიგნადი ფონდის განახლება, შევსების თაობაზე;**

ბოლო ათი წლის განმავლობაში სკოლამ საკუთარი სახსრებით მცირედით განაახლა წიგნადი ფონდი როგორც მხატვრული, ასევე სამეცნიერო ლიტერატურით.

1. **რა სახით მონაწილეობენ სასკოლო ბიბლიოთეკები სწავლა-სწავლების პროცესში?**

სკოლის ბიბლიოთეკა აქტიურად მონაწილეობს სწავლა-სწავლების პროცესში, ბიბლიოთეკა მუშაობს ყოველდღიურ რეჟიმში, შედგენილია კატალოგები, რომელთა საშუალებით ხდება საჭირო ლიტერატურის შერჩევა.

       7. **რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო  ბიბლიოთეკებს?**

ამ ეტაპზე სკოლას არ აქვს ბიბლიოთეკარის შტატი და სკოლაში მუშაობს დასაქმებული პირი შესყიდვის ხელშეკრულებით. სკოლა პერიოდულად აახლებს წიგნად ფონდს საკუთარი სახსრებით.

8**. თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში  არსებული ხარვეზების აღმოსაფხვრელად?**

 ჩვენი აზრით, სასურველია სახელმწიფომ საკუთარ თავზე აიღოს სკოლის ბიბლიოთეკების მოძველებული წიგნადი ფონდების განახლების საკითხი, რადგან ხშირად სკოლის ბიუჯეტი არაა საკმარისი საჭირო ლიტერატურის შესაძენად. ასევე საჭიროა სახელმწიფომ იზრუნოს ბიბლიოთეკარების შრომითი ანაზღაურების გაზრდაზე.

  **9. რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?**

სასკოლო ბიბლიოთეკები უნდა გახდეს სასკოლო ცხოვრების აქტიური შემადგენელი ნაწილი და სკოლის შემეცნებითი და კულტურული საქმიანობის ხელშემწყობი და ინიციატორი.

 **10. როგორ გესახებათ სასკოლო ბიბლიოთეკების შემდგომი განვითარების პერსპექტივა?**

როგორც ზემოთ აღვნიშნეთ, მომავლის ბიბლიოთეკა უნდა იყოს სასკოლო ცხოვრების აქტიური შემადგენელი ნაწილი და სკოლის შემეცნებითი და კულტურული საქმიანობის ხელშემწყობი და ინიციატორი. აღჭურვილი უნდა იყოს თანამედროვე მოთხოვნების შესაბამისი მრავალფეროვანი მატერიალურითუ ელექტრონული წიგნადი ფონდით და ამ პროცესში აქტიურ მონაწილეობას უნდა იღებდეს სახელმწიფო. ბიბლიოთეკები უნდა თანამშრომლობდნენ ცნობილ ადამიანებთან, კულტურულ მოღვაწეებთან, მართავდნენ შეხვედრებს მათთან.